Polonia introduce educația militară obligatorie în școli, în contextul amenințărilor Rusiei
Polonia a decis să introducă un program educațional obligatoriu de instruire în utilizarea armelor de foc și de prim ajutor pentru elevii cu vârste între 14 și 16 ani, ca reacție la riscurile crescânde de agresiune rusă asupra țării. Programul, intitulat „Educația pentru siguranță”, se va desfășura în sălile de sport ale școlilor, timp de o oră pe săptămână, relatează euronews.